Cheftræner Auri Skarbalius råder igen over forsvarstrioen Daniel Agger, Riza Durmisi og Martin Albrechtsen, når Brøndby søndag møder FC København.

Brøndby gæster i morgen Telia Parken for at spille det andet af tre kampe mod FC København i april, og selvom der onsdag venter en vigtig semifinalekamp i pokalturneringen mod samme modstander holder Brøndby fuld fokus på Superliga-derbyet.

- Det, der er vigtigst for os, er hele tiden den næste kamp, den næste træning. Vores fokus skal være på her og nu. I dag på træningen, i morgen på kampen mod FC København, siger Auri Skarbalius til klubbens hjemmeside.

- I bund og grund ser vi det som en fodboldkamp, hvor vi skal forsøge at spille på vore styrker, selv om vi møder en stærk modstander som FC København.

- Vi viste i pokalsemifinalens første kamp, at vi kan lykkes med en masse ting, og det vil vi gerne igen.

I Brøndbys kamptrup er Daniel Agger, Riza Durmisi tilbage fra karantæne, mens Martin Albrechtsen er blevet sin skade kvit. Til gengæld er Rodolph Austin fortsat skadet og ikke med i truppen.

Brøndbys trup til opgøret mod FC København:

Frederik Rønnow

Mads Toppel

Jesper Juelsgård

Martin Albrechtsen

Martin Ørnskov

Thomas Kahlenberg

Teemu Pukki

Magnus Eriksson

Johan Elmander

Frederik Holst

Johan Larsson

David Boysen

Riza Durmisi

Lebogang Phiri

Christian Nørgaard

Kamil Wilczek

Andrew Hjulsager

Daniel Agger

Svenn Crone

Christian "Greko" Jakobsen

Abonnement til F.C. Københavns hjemmekampe - Fast adgang fra 79 kr./md.* (*6 md. binding / min. 474 kr.)